Blaze7451/Wiki-th-20250601 huggingface dataset:
พระไวโรจนพุทธะ

พระไวโรจนพุทธะเป็นพระธยานิพุทธะ 1 ใน 5 องค์ ของนิกายวัชรยานและนิกายมหายาน ทรงเป็นประธานของพระพุทธะทั้ง 5 หมายถึงปัญญาอันสูงสุด ตราประจำพระองค์เป็นธรรมจักร หมายถึง ความเป็นหนึ่ง พระกายเป็นแสงสว่าง มักแทนด้วยสีขาว ตำแหน่งในพุทธมณฑลจะอยู่ตรงกลางโดยมีพุทธะอีก 4 องค์ห้อมล้อม พระโพธิสัตว์ในกลุ่มของท่านที่สำคัญมี 2 องค์ คือ พระสมันตภัทรโพธิสัตว์ และพระมัญชุศรีโพธิสัตว์

**ความเชื่อ**
พระองค์ได้รับการเคารพนับถือจากชาวพุทธทั้งในตะวันออกไกล เนปาล ทิเบต และชวา ชาวพุทธจำนวนมากยกย่องให้เป็นอาทิพุทธะหรือพระพุทธเจ้าองค์ปฐม ความเชื่อเกี่ยวกับพระไวโรนะพุทธะปรากฏตั้งแต่ครั้งยุคมหายานและจรยาตันตระ พระสูตรที่กล่าวถึงพระองค์มีหลายฉบับเช่น- มหาไวโรจนสูตร ยกให้พระองค์เป็นศูนย์กลางมณฑล เป็นตัวแทนของความจริงสากล- อวตังสกสูตร ที่มีรากฐานมาจากคัณฑวยูหสูตรและทศภูมิกสูตร กล่าวไว้ว่าพระไวโรจนะพุทธะเป็นพระพุทธเจ้าในโลกแห่งแสงสว่าง เหมาะกับผู้ที่ต้องการความหลุดพ้นในปัจจุบัน
ในคัมภีร์มรณศาสตร์ของทิเบตกล่าวว่าพระองค์จะปรากฏตัวในวันแรกของบาร์โดพร้อมกับแสงสีคราม

**ลักษณะ**

**สีประจำพระองค์**
พระไวโรจนะมีพระกายสีขาว รัศมีธรรมเป็นสีน้ำเงินอ่อน ในทางวัชรยานถือว่าสีน้ำเงินเป็นสีของความจริงปรมัตถ์ ส่วนสีขาวเป็นที่รวมของสีทั้งหมด เหมือนแสงขาวจากดวงอาทิตย์ที่มองผ่านแท่งแก้วปริซึมจะเห็นเป็นสีต่างๆ 7 สี ซึ่งแทนความหมายของการเป็นประมุขแห่งพระธยานิพุทธะ

**ธาตุประจำพระองค์**
พระไวโรจนะเป็นตัวแทนของอากาศธาตุ ซึ่งเป็นช่องว่างในจักรวาลที่ต่างจากธาตุลม เป็นตัวแทนของเอกภาพที่รวมทุกสิ่งทุกอย่างเข้าด้วยกัน

**ศักติหรืออิตถีภาวะ**
อิตถีภาวะของพระไวโรจนะพุทธะคือวัชรธาตุวิศวรี (ท่านหญิงแห่งปัญญาธาตุ) หรืออากาศธาตุวิศวรี (ท่านหญิงผู้ยิ่งใหญ่แห่งอากาศอันไร้ขอบเขต) เป็นบุคลาธิษฐานของปัญญาญาณ ที่สะท้อนให้เห็นจักรวาลภายใต้พระบารมีธรรมของพระไวโรจนะมีสัญลักษณ์เป็นรูปสามเหลี่ยมหรือเปลวไฟ กายสีขาว อยู่ในท่าแสดงธรรม

**ท่าทาง**
ท่าทางประจำพระองค์คือธรรมจักรมุทรา เป็นสัญลักษณ์ที่สื่อถึงการหมุนกงล้อธรรมครั้งแรกต่อหน้าปัญจวัคคีย์ทั้งห้า รูปแบบอื่นๆของพระไวโรจนะคือทำท่าสมาธิคล้ายพระอมิตาภะพุทธะแต่จะถือธรรมจักรแทนดอกบัว

**เสียง**
เสียงประจำพระองค์คือเสียง “โอม” ซึ่งเกิดจากศูนย์ลมบริเวณศีรษะ ในศาสนาพุทธ เสียงนี้หมายถึงความว่าง ในศาสนาฮินดู ใช้เป็นเสียงที่ดึงจิตให้เกิดสมาธิ เพื่อประสานเป็นหนึ่งเดียวกับจักรวาล ธารณีประจำพระองค์ โอม อะ วิ ระ ขัมวัชรธาตุ ตวาม

**พาหนะ**
พาหนะของพระไวโรจนพุทธะคือสิงโตเผือก ซึ่งเป็นสัญลักษณ์ของอำนาจ ความกล้าหาญและความยิ่งใหญ่ สิงโตเผือกยังสื่อถึงสิงโตหิมะซึ่งเป็นสัตว์หายากในตำนานของทิเบต จึงเป็นตัวแทนของธรรมะขั้นสูงสุด

**ความเกี่ยวข้องกับพระอักโษภยะ**
ลักษณะของพระไวโรจนพุทธะกับพระอักโษภยะพุทธะถือเป็นสิ่งตรงกันข้ามกัน พระไวโรจนะกายขาว รัศมีสีน้ำเงิน พระอักโษภยะ กายสีน้ำเงิน รัศมีสีขาว พระไวโรจนะเป็นตัวแทนของวิญญาณขันธ์ ส่วนพระอักโษภยะเป็นตัวแทนของรูปขันธ์ ตำแหน่งในมณฑลของพระไวโจนะพุทธะทั้งสององค์นี้อาจสลับกันได้ โดยทั่วไปจะใช้พระไวโรจนะเป็นสัญลักษณ์แทนจุดเริ่มต้นและหลักการ ส่วนพระอักโษภยะเป็นสัญลักษณ์ของภาพสะท้อนและการเคลื่อนไหว

**ระเบียงภาพ**

**อ้างอิง**
  หน้า = -  หน้า = 
หมวดหมู่:พระพุทธเจ้าตามคติมหายาน
อุทยานแห่งชาติสโลวักพาราไดซ์

อุทยานแห่งชาติสโลวักพาราไดซ์ (Slovak Paradise National Park) เป็น 1 ใน 9 อุทยานแห่งชาติในสโลวาเกีย ตั้งอยู่ในสโลวาเกียตะวันออก อุทยานแห่งนี้ครอบคลุมพื้นที่ของเทือกเขาสโลวักพาราไดซ์ ซึ่งตั้งอยู่ทางตอนเหนือของทิวเขา Slovenské rudohorie
อุทยานแห่งนี้ครอบคลุมพื้นที่ 197.63 ตร.กม. และเขตกันชนรอบๆอุทยานอีก 130.11 ตร.กม. รวมเป็นพื้นที่ทั้งหมด 327.74 ตร.กม. อุทยานเป็นที่ตั้งของเขตอนุรักษ์ธรรมชาติระดับชาติ 11 แห่ง และเขตอนุรักษ์ธรรมชาติทั่วไปอีก 8 แห่ง ภายในอุทยานมีทางเดินสำหรับเดินชมธรรมชาติความยาวประมาณ 300 กม. ซึ่งตลอดทางเดินจะมีบันไดและสะพานอยู่มากมาย บริเวณสโลวักพาราไดซ์มีถ้ำอยู่ประมาณ 350 แห่ง แต่มีเพียงถ้ำน้ำแข็ง  Dobšinská เท่านั้นที่เปิดให้คนทั่วไปเข้าชมได้ และถ้ำแห่งนี้ยังได้รับการขึ้นทะเบียนเป็นแหล่งมรดกโลกตั้งแต่ปี พ.ศ. 2543
หมวดหมู่:ประเทศสโลวาเกีย
พระอักโษภยพุทธะ

Renge-in Tanjō-ji
พระอักโษภยะพุทธะ เป็นพระธยานิพุทธะ 1 ใน 5 องค์ พระอักโษภยะพุทธะเป็นพระธยานิพุทธะ 1 ใน 5 องค์ พระนามหมายถึง"ไม่หวั่นไหว" ประทับทางทิศตะวันออกของพุทธมณฑล
พระกายสีน้ำเงิน รัศมีสีขาว
เป็นต้นตระกูลของพระโพธิสัตว์ตระกูลวัชระ
เป็นสัญลักษณ์แทนโพธิจิตในสรรพสัตว์ ถือดอกบัวที่เป็นสัญลักษณ์แห่งความกรุณา และระฆังที่หมายถึงอิตถีภาวะแห่งเมตตาและขันติ
ทรงช้างคู่สีน้ำเงิน อันเป็นสัญลักษณ์แห่งพลังมหาศาล พระโพธิสัตว์ตระกูลวัชระที่รู้จักกันดีคือพระวัชรปาณิโพธิสัตว์และพระกษิติครรภ์โพธิสัตว์พระวัชรปาณีโพธิสัตว์และพระกษิติครรภโพธิสัตว์

**ความเชื่อ**
พระองค์เป็นตัวแทนของปัญญาญาณดังกระจก คือส่องให้เห็นหมดทุกด้าน โดยไม่ปิดบังอำพราง ประจำอยู่ทิศตะวันออกในพุทธมณฑล มีลักษณะใกล้เคียงกับพระไวโรจนพุทธะ โดยอาจสลับตำแหน่งในพุทธมณฑลกันได้ ความเชื่อในคัมภีร์มรณะของทิเบต พระอักโษภยะจะปรากฏในวันที่ 2 พร้อมด้วยพระกษิติครรภ์โพธิสัตว์ ตัวแทนแห่งความสมบูรณ์และความงอกงามและพระเมตไตรยโพธิสัตว์

**รูปลักษณ์**
ท่าทางประจำพระองค์คือภูมิสปรศมุทรา ซึ่งเป็นการวางพระหัตถ์ซ้ายในรูปแบบการทำสมาธิ พระหัตถ์ขวาเหยียดออก นิ้วชี้ชี้ลงสัมผัสพื้นดินเพื่อแสดงการมีชัยเหนือมาร
เสียงประจำพระองค์คือเสียง "ฮัม" ซึ่งเป็นเสียงที่เกิดจากศูนย์ลมที่หัวใจ แสดงถึงการเชื่อมโยงสิ่งต่างๆ เป็นร่างแหอยู่ภายในยานเดียวกัน

**สัญลักษณ์**
สัญลักษณ์ประจำพระองค์คือคฑาเพชร ซึ่งสื่อถึงความมั่นคง ไม่คลอนแคลนของธรรมะ และความไม่หวั่นไหวของผู้บรรลุธรรม

**พาหนะ**
พาหนะของพระองค์คือช้าง ซึ่งเป็นสัญลักษณ์ของความมั่นคง
ในทิเบตถือว่าช้างเป็นสัญลักษณ์ของสติปัญญา

**อ้างอิง**

**บรรณานุกรม**
  หน้า = 
อักโษภยพุทธะ
ไบโอติน

ไบโอติน (biotin) หรือ วิตามินเอช (vitamin H) หรือ วิตามินบี7 (vitamin B7) เป็นวิตามินในกลุ่มวิตามินบีซึ่งสามารถละลายน้ำได้ สำคัญต่อการเจริญของเซลล์ การผลิตกรดไขมัน การเผาผลาญไขมันและกรดอะมิโน

**ประโยชน์**
 ช่วยในการย่อยหรือแตกตัวของคาร์โบไฮเดรตให้กลายเป็นกลูโคส- ช่วยในการย่อยหรือแตกตัวของโปรตีนและไขมัน- ช่วยให้ระบบประสาททำงานได้ตามปกติ- ช่วยให้กล้ามเนื้อในกระเพาะและลำไส้ทำงานได้ดีขึ้น- ช่วยบำรุงผิวหนัง เส้นผม ตา ปากและตับ

**ภาวะการได้รับไม่เพียงพอ**
หากได้รับไบโอตินไม่เพียงพอ อาจเกิดอาการต่าง ๆ เหล่านี้ได้- อ่อนเพลีย และอาจเจ็บปวดกล้ามเนื้อ- คลื่นไส้ อาเจียน หรืออาจมีความผิดปกติในระบบทางเดินอาหาร- มีอาการทางระบบประสาท เช่น ซึมเศร้า ประสาทหลอน นอนไม่หลับ- เกิดความผิดปกของระบบผิว เช่น เป็นผื่น ผิวแห้ง ผิวคล้ำ- ผมร่วง- ระบบการเผาผลาญไขมันผิดปกติ ทำให้คอเลสเตอรอลในเลือดสูง
ผู้ที่เสี่ยงต่อการได้รับไบโอตินไม่เพียงพอ คือ ผู้ป่วยโรคทางพันธุกรรม ผู้ที่รับประทานไข่ดิบจำนวนมาก ผู้ติดสุราเรื้อรัง หรือผู้ป่วยทางเดินอาหาร 

**แหล่งที่พบ**
ไบโอตินพบได้มากในอาหารหลายประเภท เช่น ไข่แดง ตับ ไต ยีสต์ น้ำนม ผักและผลไม้สด และพบได้น้อยมากในเนื้อสัตว์ ธัญพืชและแป้ง

**อ้างอิง**
 นิตยสารชีวจิต ฉบับวันที่ 1 พฤษภาคม 2550
หมวดหมู่:วิตามินบี
หมวดหมู่:กรดคาร์บอกซิลิก
สมาคมวิศวกรที่ปรึกษาแห่งประเทศไทย

สมาคมวิศวกรที่ปรึกษาแห่งประเทศไทย หรือ The Consulting Engineers Association of Thailand มีชื่อย่อว่า ว.ป.ท. หรือ C.E.A.T. ได้จดทะเบียนเมื่อวันที่ 31 ตุลาคม พ.ศ. 2521 เพื่อเป็นศูนย์กลาง และตัวแทนของวิศวกรที่ปรึกษาในประเทศไทย ในอันที่จะประสานความร่วมมือกันในวิชาชีพระหว่างสมาชิก เสริมสร้างและพัฒนาวิชาชีพวิศวกรที่ปรึกษาของไทยให้ทัดเทียมอารยประเทศ 
ในปี พ.ศ. 2528 ได้เข้าร่วมเป็นสมาชิกของสมาพันธ์วิศวกรที่ปรึกษาสากล International Federation of Consulting Engineers
นายกสมาคมวิศวกรที่ปรึกษาแห่งประเทศไทย คนปัจจุบัน คือ นายชวลิต จันทรรัตน์ (พ.ศ. 2564-2566)

**วัตถุประสงค์**
 เป็นองค์กรที่เป็นตัวแทนของผู้ประกอบวิชาชีพวิศวกรที่ปรึกษา- ส่งเสริมและสนับสนุนการประกอบวิชาชีพวิศวกรรม- ส่งเสริมและสนับสนุนให้เกิดประโยชน์ทางวิชาชีพ รักษาสิทธิ และผลประโยชน์ของสมาชิก- ส่งเสริมและสนับสนุนการศึกษา งานวิจัย และเผยแพร่งานวิชาชีพวิศวกรรม- ส่งเสริมความสามัคคีและผดุงเกียรติของสมาชิก- กำกับดูแลการดำเนินงานของสมาชิกให้ถูกต้องตามจรรยาบรรณและมาตรฐานการประกอบวิชาชีพ- ให้ความร่วมมือ คำปรึกษา และข้อมูลที่เกี่ยวกับการทำงานวิศวกรรมแก่รัฐ และองค์กรสาธารณะ ทั้งภายในและภายนอกประเทศ

**แหล่งข้อมูลอื่น**
  เว็บไซต์ของ สมาคมวิศวกรที่ปรึกษาแห่งประเทศไทย date=2015-05-31 -  การให้บริการและขีดความสามารถที่ปรึกษาไทย date=2007-09-30 
วิศวกรที่ปรึกษา
หมวดหมู่:หน่วยงานที่เกี่ยวข้องกับวิศวกรรมศาสตร์
เกษม ศิริสัมพันธ์

เกษม ศิริสัมพันธ์ (17 กรกฎาคม พ.ศ. 2475 – 30 พฤษภาคม พ.ศ. 2550) เคยเป็นสมาชิกสภานิติบัญญัติแห่งชาติ ในปี พ.ศ. 2516 สมาชิกวุฒิสภา สมาชิกสภาร่างรัฐธรรมนูญ พ.ศ. 2539 เลขาธิการพรรคกิจสังคม รัฐมนตรีช่วยว่าการกระทรวงมหาดไทย และรัฐมนตรีว่าการกระทรวงศึกษาธิการ
เกษม ศิริสัมพันธ์ หรือ ดร.เกษม ศิริสัมพันธ์ เป็นผู้หนึ่งที่สนใจและมีบทบาทต่อวิชาชีพสื่อมวลชนไทย เป็นคณบดีคนแรกของคณะวารสารศาสตร์และสื่อสารมวลชน มหาวิทยาลัยธรรมศาสตร์ เป็นหัวหน้าโครงการปริญญาโท คณะนิเทศศาสตร์ มหาวิทยาลัยกรุงเทพ เป็นกรรมการผู้ทรงคุณวุฒิของสภาการหนังสือพิมพ์แห่งประเทศไทย และเป็นประธานมูลนิธิสื่อเพื่อการศึกษาของชุมชน ซึ่งดำเนินงานหนังสือพิมพ์ออนไลน์ประชาไท และเขียนบทความประจำในเว็บไซต์ของหนังสือพิมพ์ผู้จัดการ
ดร.เกษม ศิริสัมพันธ์ ถึงแก่อนิจกรรม เมื่อเวลา 12:50 น. ของวันที่ 30 พฤษภาคม พ.ศ. 2550 ด้วยโรคมะเร็งลำไส้

**การศึกษา**
ดร.เกษม ศิริสัมพันธ์ ศึกษาที่โรงเรียนอำนวยศิลป์ จบมัธยมปีที่ 6 จากวชิราวุธวิทยาลัย มัธยมปีที่ 8 จากกรุงเทพคริสเตียนวิทยาลัย ปริญญาตรีนิติศาสตร์ จากมหาวิทยาลัยธรรมศาสตร์ และเนติบัณฑิตไทย
จากนั้นได้รับทุนเดินทางไปศึกษาต่อที่มหาวิทยาลัยวิสคอนซิน สหรัฐอเมริกา โดยสำเร็จปริญญาโททางหนังสือพิมพ์ ปริญญาโทรัฐศาสตร์ และปริญญาเอกรัฐศาสตร์จากมหาวิทยาลัยดังกล่าว

**เครื่องราชอิสริยาภรณ์**

**อ้างอิง**
หมวดหมู่:ชาวไทยเชื้อสายเปอร์เซีย
หมวดหมู่:สกุลศิริสัมพันธ์
หมวดหมู่:นักวิชาการชาวไทย
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:นักหนังสือพิมพ์ชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงศึกษาธิการไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกสภาร่างรัฐธรรมนูญไทย
หมวดหมู่:นักการเมืองพรรคกิจสังคม
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนวชิราวุธวิทยาลัย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลในประวัติศาสตร์ไทย พ.ศ. 2516–2544
สควีซ แอนิมอล

สควีซ แอนนิมอล (Sqweez Animal) เป็นวงดนตรีสัญชาติไทย ภายใต้แนวเพลงป๊อบ ร่วมกับร็อก โซล อาร์แอนด์บี ฟังค์ และดิสโก้ มีเพลงที่เป็นที่รู้จัก เช่น อาจยังไม่สาย และ ฉันไม่เหงา ในอัลบั้มแรก และมีอัลบั้มที่สองที่ชื่อว่า ไม่มีที่มา ในปี 2554

**ประวัติ**
ในช่วงที่วินไปศึกษาที่ประเทศอังกฤษ เขารวมกลุ่มกับเพื่อน ๆ (ในตอนนั้นเป็นจีน มหาสมุทร วง Saliva Bastards ในปัจจุบัน) ตั้งวงดนตรีขึ้นมา แต่ด้วยความคิดเห็นทางดนตรีที่ไม่ตรงกัน สมาชิกของวงจึงแยกย้ายกันไป ต่อมาพี่ชายของประชาธิป (สิงห์) ซึ่งเป็นเพื่อนกับวิน แนะนำให้ทั้งสองรู้จักกัน พวกเขาจึงร่วมกันทำผลงานเพลง “อาจยังไม่สาย” กับ “ฉันไม่เหงา” วางขายครั้งแรกในงานแฟตเฟสติวัล ครั้งที่ 4 และส่งเดโมเพลงให้คลื่นแฟตเรดิโอ ซึ่งเป็นจุดเริ่มต้นที่ทำให้วงเป็นที่รู้จัก ต่อมาจึงออกเป็นอัลบั้มเต็มชุดแรกของพวกเขา ในสังกัดค่ายสไปซีดิสก์
ชื่อของวงมาจากแนวความคิดว่า สมาชิกทั้งสองคนของวงเปรียบเหมือนลิง ที่จะมีชีวิตชีวาในเวลากลางคืน ส่วนคำว่า Sqweez แผลงมาจากคำว่า Squeeze ในภาษาอังกฤษ ซึ่งแปลว่า บีบ อันเป็นแนวการร้องของนักร้องนำ และแนวเพลงที่ต้องการบีบความรู้สึกของผู้ฟังให้คล้อยตามไปกับเพลง

**อดีตสมาชิก**
 วิน ศิริวงศ์ (วิน) ร้องนำ - ประชาธิป มุสิกพงศ์ (สิงห์) มือกีตาร์ – เสียชีวิตเมื่อ 29 กรกฎาคม 2558

**ผลงาน**

**อัลบั้มเพลง**
อัลบั้ม อาจยังไม่สาย (พ.ศ. 2550)
# Suffocated Intro
# ครึ่งสายตา (Half An Eyesight)
# จะรักดีไหม (Undeniable)
# ฉันไม่เหงา (I'm Not Lonely)
# รักไม่หลอก (Love Never Lie)
# ไม่มองกลับหลัง (Not Looking Back)
# ทำไงดี (Tum Ngai Dee)
# นางในฝัน (Nang Nai Fun)
# อีกสักครั้ง (Another Day)
# อาจยังไม่สาย (It Ain't Too Late)
# Materialistic
# Let's Cry
# เริ่มใหม่ (Restart)
# อาย (Shy)
# Suffocated Outtro
อัลบั้ม ไม่มีที่มา (พ.ศ. 2554)
# พรุ่งนี้ที่ดีกว่า (Better Day)
# คำบางคำ (Enchante)
# ฟังสิ (Funksy)
# จนวันสุดท้าย (Till I Die) Feat. แป๋ง Yellow Fang
# ไม่มีที่มา (From Nowhere)
# รักลอยลม (Windy Song)
# แบบนี้ (Truly Me)
# 2012
# รักเรา (Our Love)
# ยาเวลา (Time Pill)
ซิงเกิล
# Secretive (บอกไม่ได้)
# Motorcycle (มอเตอร์ไซค์)
# Answer Ost.เดือนประดับดาว

**เพลงพิเศษ**
อัลบั้ม Siam Songbook (พ.ศ. 2551)- หนังสือเพลงสยาม (SIAM SONGBOOK) เป็นการรวม 12 เพลงลูกกรุงที่มีชื่อเสียงในอดีต นำมาขับร้องใหม่โดยศิลปินรุ่นใหม่
*# หยาดน้ำฝน หยดน้ำตา
เพลงคัฟเวอร์ (Cover) จากงาน GreenSpace One World Party (พ.ศ. 2552)- เป็นเพลงที่สควีซ แอนนิมอล นำเพลงของวง สครับบ์ มาขับร้องในงาน GreenSpace One World Party ในวันที่ 11 สิงหาคม พ.ศ. 2552 ณ เซ็นทารา แกรนด์ แอท เซ็นทรัลเวิดล์
*# เข้ากันดี
อัลบั้ม Tales (พ.ศ. 2553)- เป็นอัลบั้มที่รวมศิลปินจากค่ายสไปซีดิสก์ ที่มาพร้อมกับหนังสือพ็อกเก็ตบุ๊กที่ชื่อว่า Tales
*# ก่อนหน้านี้
Album Past Forward (พ.ศ. 2556)
*# รอรัก

**คอนเสิร์ต**

**แหล่งข้อมูลอื่น**
  สควีซ แอนิมอล - You2Play.com date=2011-06-23 -  สควีซ แอนิมอล ใน MySpace-  เว็บบอร์ดของวง Sqweez animal-  บทสัมภาษณ์ Sqweez Animal date=2008-06-16 

**อ้างอิง**
หมวดหมู่:กลุ่มดนตรีสัญชาติไทย
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 2000
ตำหนัก

ตำหนัก หมายถึง เรือนที่อยู่ของเจ้านาย หรือกุฏิของสมเด็จพระสังฆราช กรณีที่เป็นเรือนของเจ้านายชั้นสูงจะใช้คำว่า พระตำหนัก 

**ตำหนักในประเทศไทย**
พระตำหนักเปี่ยมสุข  วังไกลกังวล อำเภอหัวหิน จังหวัดประจวบคีรีขันธ์
*พระตำหนักทักษิณราชนิเวศน์ จังหวัดนราธิวาส
*พระตำหนักภูพิงค์ราชนิเวศน์ จังหวัดเชียงใหม่
*พระตำหนักภูพานราชนิเวศน์ จังหวัดสกลนคร
*พระตำหนักสิริยาลัย จังหวัดพระนครศรีอยุธยา
*พระตำหนักเลอดิศ
*พระตำหนักวิลล่าวัฒนา
*พระตำหนักจักรีบงกช จังหวัดปทุมธานี
*พระตำหนักพัชราลัย
*พระตำหนักประถม จังหวัดนนทบุรี ในสมเด็จเจ้าฟ้าจุธาธุชธราดิลก กรมขุนเพ็ชรบูรณ์อินทราไชย
*พระตำหนักสมเด็จ วังบางขุนพรหม
*พระตำหนักพระราชชายาเจ้าดารารัศมี 
*พระตำหนักดาราภิรมย์ อำเภอแม่ริม จังหวัดเชียงใหม่
*พระตำหนักแพ วังเลอดิส
*พระตำหนักสวนปทุม
*พระตำหนักพิมานมาศ จังหวัดชลบุรี
*พระตำหนักชาลีมงคลอาสน์ พระราชวังสนามจันทร์
*พระตำหนักดอยตุง จังหวัดเชียงราย
*พระตำหนักมารีราชรัตบัลลังค์

**แหล่งข้อมูลอื่น**
  พระตำหนัก-  บันทึกวัฒนธรรม:  “พระตำหนักแดง” เรือนหลวงต้นรัตนโกสินทร์ date=2007-09-26 

**ดูเพิ่ม**
 พระที่นั่ง- ที่ประทับพระบรมวงศานุวงศ์ในปัจจุบัน
หมวดหมู่:แหล่งที่อยู่
หมวดหมู่:ตำหนัก
นรธาเมงสอ

นรธาเมงสอ หรือ นรทามางจอ (နော်ရထာ မင်းစော, pron นอยะทามี่นซอ) ตำนานพื้นเมืองเชียงใหม่ออกพระนามว่า เจ้าฟ้าสาวัตถีนะระถามังคอย (ᨧᩮᩢ᩶ᩣᨼ᩶ᩣᩈᩣᩅᨲ᩠ᨳᩦᨶᩁᨳᩣᨾᩢ᩠ᨦᨣᩬ᩠ᨿ) ส่วนพงศาวดารโยนกออกพระนามว่า เมงซานรธามังคุย และยังมีพระนามอื่นๆอีก เช่น มหาราชเจ้าเชียงใหม่ หรือ พระวรโอรสาธิราชเจ้าตนเป็นเจ้าแผ่นดินเมืองพิงเชียงใหม่ พระนามเดิมว่ามังสาจัจ (မင်းသားစစ်) เป็นพระเจ้าเชียงใหม่ผู้ปกครองแคว้นล้านนา ในช่วง พ.ศ. 2121–2150 (29 ปี) พระองค์เป็นพระราชโอรสในพระเจ้าบุเรงนองกับพระนางราชเทวีแห่งหงสาวดี ที่ส่งมาปกครองล้านนา จนกระทั่ง พ.ศ. 2127 เมื่อสมเด็จพระนเรศวรมหาราชแห่งกรุงศรีอยุธยาทรงประกาศอิสรภาพจากพม่า จึงทรงพยายามรวบรวมแผ่นดินอีกครั้ง พระองค์ทรงตีแคว้นล้านนาได้ทั้งหมด นรธาเมงสอต่อสู้มิได้ จึงทรงยอมสวามิภักดิ์เป็นประเทศราชในปี พ.ศ. 2139 และให้นรธาเมงสอปกครองต่อไป พระองค์ได้ถวายพระธิดาเป็นพระมเหสีในสมเด็จพระนเรศวรมหาราชด้วย โดยปรากฏในโคลงบทที่ 21 ความว่า 

**ในวัฒนธรรมสมัยนิยม**
มีนักแสดงผู้รับบท นรธาเมงสอ ได้แก่- ณพสิทธิ์ เที่ยงธรรม จากละครเรื่อง กษัตริยา (2546)- ชลิต เฟื่องอารมย์ จากภาพยนตร์เรื่อง ตำนานสมเด็จพระนเรศวรมหาราช (2550 – 2558)- สุรจิต บุญญานนท์ จากละครเรื่อง ขุนศึก (2555)- ปวริศร์ มงคลพิสิฐ จากละครเรื่อง ตำนานสมเด็จพระนเรศวรมหาราช เดอะซีรีส์ (2560)

**พงศาวลี**

**อ้างอิง**
หมวดหมู่:บุคคลที่เกิดในคริสต์ทศวรรษ 1550
หมวดหมู่:บุคคลที่เสียชีวิตในคริสต์ทศวรรษ 1600
หมวดหมู่:ราชวงศ์ตองอู
หมวดหมู่:พระมหากษัตริย์ล้านนา
หมวดหมู่:แคว้นล้านนา
พระช้อย

พระช้อย หรือ  สะโทกะยอ (သတိုးကျော်) ตำนานพื้นเมืองเชียงใหม่ออกพระนามว่า เจ้าสะโทกอย (ᩈᨴᩰᨠᩬ᩠ᨿ) หรือ เจ้าหมองส่วยสโตคอย (พงษาวดารเมืองน่าน) และยังปรากฎพระนามร่วมกับพระเชษฐาพระองค์รองของพระองค์ว่า เจ้าแผ่นดินทั้งสองพี่น้อง เป็นพระเจ้าเชียงใหม่จากราชวงศ์ตองอู เป็นพระราชโอรสพระองค์เล็กในพระเจ้าเชียงใหม่นรธาเมงสอ หลังจากที่พระราชบิดาสิ้นพระชนม์แล้ว พระราชโอรสทั้ง 3 พระองค์ต่างแย่งชิงราชสมบัติกัน ในที่สุดขุนนางกลุ่มหนึ่งสนับสนุนให้พระองค์ครองราชย์ต่อจากพระบิดาได้สำเร็จในรัชสมัยแรกระหว่าง พ.ศ. 2150 - 2151 (1 ปี) แล้วทรงถูกขุนนางอีกกลุ่มถอดจากราชสมบัติเพื่อให้พระชัยทิพพระเชษฐาพระองค์รองของพระองค์ครองราชย์แทน แต่ขุนนางฝ่ายพระองค์ได้ยกทัพจากลำปางมายึดเมืองเชียงใหม่แล้วถวายราชสมบัติแก่อีกครั้งใน พ.ศ. 2156 - 2158 (2 ปี) ในช่วงนี้เชียงใหม่สวามิภักดิ์ต่อกรุงศรีอยุธยา พระเจ้าอะเน่าก์แพตหลุ่นแห่งกรุงหงสาวดีจึงยกทัพมายึดเมืองเชียงใหม่ พระช้อยทรงถูกจับในข้อหากบฏและถึงแก่พิราลัย เมืองเชียงใหม่จึงกลับมาเป็นเมืองขึ้นของพม่าอีกครั้ง

**อ้างอิง**
เชิงอรรถ
บรรณานุกรม-  จำนวนหน้า = 320-  จำนวนหน้า = 1136-  จำนวนหน้า = 210- รุ่งพงษ์ ชัยนาม. ประวัติศาสตร์ล้านนา : ประวัติศาสตร์ไทยที่คนไทยไม่ค่อยมีโกาสได้ศึกษา. มหาวิทยาลัยสุโขทัยธรรมาธิราช- อ้างหนังสือ| ผู้แต่ง = สรัสวดี อ๋องสกุล | ชื่อหนังสือ = ประวัติศาสตร์ล้านนา| จังหวัด = พิมพ์ครั้งที่ 7, กรุงเทพฯ| พิมพ์ที่ = อมรินทร์| ปี = 2553| ISBN = 978-974-8132-15-0| จำนวนหน้า = 660
หมวดหมู่:ราชวงศ์ตองอู
หมวดหมู่:พระมหากษัตริย์ล้านนา
มู่หยงฟู่

มู่หยงฟู่ หรือม่อย้งฮก (慕容復 Murong Fu) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง 
จอมยุทธ์หนุ่มผู้ถูกขนานนามเสมอคู่กับเฉียวฟง  มีพรสวรรค์อีกทั้งยังมีสุดยอดวิชามากมายออกตามหาชาวยุทธ์ หมายฟื้นฟูราชบังลังก์ของตระกูลมู่หยงที่ถูกล้มล้างไป
มู่หยงฟู่เป็นบุตรของมู่หยงป๋อ หรือม่อย้งผัก เป็นเชื้อพระวงศ์แคว้นเยี่ยน ซึ่งถูกกลืนชาติโดยชาวฮั่น จึงถูกบรรพบุรุษปลูกฝังปณิธานกู้ชาติตลอดเวลา วรยุทธ์สูงเยี่ยม ถนัดกลยุทธ์ "ยืมหอกสนองผู้ใช้" (ใช้วิชาของคู่ต่อสู้ประมือกับคู่ต่อสู้เอง) และวิชาดาวเคลื่อนดาราคล้อย ถูกขนานนามร่วมกับเฉียวฟงเป็นจอมยุทธอันดับหนึ่งแห่งแผ่นดิน "เฉียวฟงเหนือ มู่หยงใต้" มีลักษณะหล่อเหลาคมคาย ฉลาดหลักแหลม ฝีมือสูงส่ง นับเป็นมังกรในหมู่มวลมนุษย์
แต่มู่หยงฟู่นับเป็นบุคคลแห่งความโชคร้าย ด้วยความทะเยอทะยานมากไป ทำให้การตัดสินใจครั้งสำคัญมักผิดพลาด จนต้องสูญเสียทั้งบริวาร มิตรสหาย คนรัก ชื่อเสียงเกียรติยศ รวมทั้งความฝันในการกอบกู้บ้านเมืองต้องมลายสูญสิ้น บั้นปลายสติฟั่นเฟือน

**บทวิเคราะห์ จากตั้งแก-ลกถึง ม่อย้งฮก**
ไม่แน่ใจเหมือนกันว่าที่กิมย้งสร้างตัวละครม่อย้งฮกขึ้นมานั้นใช่สืบเนื่องจากความต้องการที่จะซ่อมแซมตัวละครเอกของเรื่องจอมใจจอมยุทธ ที่ถูกวิจารณ์ว่าเขียนออกมาไม่ได้โดดเด่นเท่าใดนัก แต่ทั้งสองมีส่วนคลับคล้ายกันและมีส่วนที่แตกต่างกัน กล่าวโดยสรุปแล้วเราอาจจะมองว่าม่อย้งฮกคือ "เงาสะท้อนของตั้งแกลกในด้านมืดก็ว่าได้"
ที่ว่าเหมือนกันนั้นคือ ทั้งสองคนมีบุคลิกของคุณชายตระกูลสูงศักดิ์สูงสง่าผ่าเผย หล่อเหลาฉลาดทั้งบุ๋นและบู๊ทั้งคู่ ร่ำเรียนวิชาร้อยพันแขนงดุจเดียวกัน และมีปณิธานอันยิ่งใหญ่ในการกอบกู้บ้านเมืองของตนเหมือนกัน แต่ที่ต่างกันก็คือตั้งแกลกตั้งใจทำเพื่อชาวประชา แต่ม่อย้งฮกตั้งใจทำเพื่อกอบกู้ชื่อเสียงของวงศ์ตระกูล
หากเปรียบเทียบกับความพร้อมแล้วตั้งแกลกถือว่าเพียบพร้อมกว่าม่อย้งฮกมากนัก ดูได้จากเหล่าเอี้ย (นาย) ทั้งหลายของสมาคมดอกไม้แดงที่แต่ละคนล้วนมีความสามารถโดดเด่นกันไปในแต่ละด้าน อีกทั้งชาวฮั่นในสมัยของตั้งแกลกต่างชิงชังราชสำนักยิ่ง อย่าว่าแต่ตั้งแกลกมีความลับเรื่องชาติกำเนิดของฮ่องเต้ด้วย
เมื่อเปรียบกับม่อย้งฮกนั้น คนสนิทม่อย้งฮกก็อ่อนด้อยกว่า ช่วงเวลาก็ไม่เป็นใจ และยิ่งไม่มีความลับที่เล่นงานศัตรูได้ กล่าวโดยสรุปก็คือม่อย้งฮกเกิดมาผิดเวลา
หากเปลี่ยนตั้งแกลกเป็นม่อย้งฮก ไม่แน่ว่าภารกิจการโค่นราชวงศ์เช็งอาจกระทำได้ ทั้งนี้เพราะม่อย้งฮกไม่เลือกวิธีใช้เพียงคิดถึงแต่ผลสำเร็จเท่านั้น นี่คล้ายกับคำที่บอกว่า "อันการศึกนั้นไม่หน่ายอุบาย" หากมองย้อนไปยังเหล่าจักรพรรดิ์ผู้ก่อตั้งราชวงของจีนมีท่านใดที่บอกว่าใจซื่อมือสะอาดจริง ๆ มีท่านใดที่ไม่ผ่านหนทางของการฆ่าฟันและการใช้อุบายบ้าง ดังนั้นพฤติกรรมของม่อย้งฮกเราไม่อาจบอกว่าเขาต่ำช้าสามานได้ทันที ได้แต่เพียงบอกว่าเขาเกิดผิดช่วงเวลา  และที่ผิดจริง ๆ ยังคงเป็นความคิดที่ถูกปลูกฝังกันมาจากบรรพบุรุษของเขานั่นเอง
หมวดหมู่:ตัวละครในนิยายกำลังภายใน
หมวดหมู่:แปดเทพอสูรมังกรฟ้า
พระชัยทิพ

พระชัยทิพ (မင်းရဲဒေဘ္ဘ) หรือ มองกอยต่อ และยังปรากฎพระนามร่วมกับพระอนุชาของพระองค์ว่า เจ้าแผ่นดินทั้งสองพี่น้อง ทรงเป็นพระเจ้าเชียงใหม่จากราชวงศ์ตองอู ใน  พ.ศ. 2151 - 2156 รวมระยะเวลา 5 ปี พระองค์เป็นพระราชโอรสรองในเจ้าฟ้าสาวัตถีนะระถามังคอย พระองค์ทรงขึ้นครองราชย์หลังจากพระช้อยทรงถูกขุนนางกลุ่มหนึ่งถอดจากราชสมบัติเพื่อให้พระองค์ขึ้นครองราชย์แทน พระองค์ทรงครองราชย์ได้เพียง 5 ปีก็ถูกขุนนางอีกฝ่ายยกทัพจากลำปางมายึดเมืองเชียงใหม่แล้วถวายราชสมบัติแด่พระช้อยอีกครั้ง

**อ้างอิง**
หมวดหมู่:พระมหากษัตริย์ล้านนา
หมวดหมู่:ราชวงศ์ตองอู
หมวดหมู่:บุคคลที่เสียชีวิตในปี พ.ศ. 2156
หมวดหมู่:บุคคลที่ยังไม่ทราบปีที่เกิด
เจ้าพลศึกซ้ายไชยสงคราม

พระเจ้าพลศึกซ้ายไชยสงคราม (ᨧᩮᩢ᩶ᩣᨻᩫ᩠ᩃᩈᩮᩥᩢ᩠ᨠᨪ᩶ᩣ᩠ᨿᨩᩱ᩠ᨿᩈᩫ᩠ᨦᨣᩕᩣ᩠ᨾ) ทรงเป็นเจ้าผู้ครองนครน่าน องค์ที่ 42 และเป็นพระโอรสองค์ที่ 3 ในพระยาหน่อคำเสถียรไชยสงคราม เจ้าผู้ครองนครน่าน องค์ที่ 40 ต่อมาในปี พ.ศ. 2146 เจ้าฟ้าสารวตี กษัตริย์พม่า โปรดเกล้าแต่งตั้งให้เป็น "เจ้าพระยาพลศึกซ้ายไชยสงคราม เจ้าผู้ครองนครน่าน " ทรงครองเมืองน่าน ระหว่างปี พ.ศ. 2146 - พ.ศ. 2158 รวมระยะเวลา 17 ปี ต่อมาในปี พ.ศ. 2158 กษัตริย์พม่าโปรดเกล้าแต่งตั้งให้เป็น พระเจ้าศรีสองเมือง พระเจ้านครเชียงใหม่ ทรงครองเมืองเชียงใหม่ ระหว่างปี พ.ศ. 2158 - พ.ศ. 2175 รวมระยะเวลา 17 ปี

**พระประวัติ**
เจ้าพลศึกซ้ายไชยสงคราม เป็นพระโอรสในพระญาหน่อคำไชยเสถียรสงคราม เจ้าเมืองน่าน ทรงครองราชย์เวียเชียงใหม่ใน พ.ศ. 2158-2175 ในกำกับของพม่าเป็นระยะเวลา 16 ปี เจ้าฟ้าสารวตีรับเป็นพระโอรสบุญธรรม และทรงเป็นเจ้าเมืองน่านมาก่อนที่พระองค์จะถูกตั้งให้เป็นพระเจ้าเชียงใหม่แทนที่พระช้อยซึ่งถูกประหารพระชนม์ชีพหลังจากกองทัพของพระเจ้าอะเนาะเพะลูนกษัตริย์พม่าตีเมืองเชียงใหม่แตก กองทัพพม่าเข้าควบคุมสถานการณ์ในเขตล้านนาจนถึงปี พ.ศ. 2159 จึงยกทัพกลับไป แต่กษัตริย์พม่ายังทรงประทับที่เชียงใหม่เพื่อทำการซ่อมแซมพระนคร จนแล้วเสร็จในปี พ.ศ. 2160 จึงเสด็จกลับหงสาวดี ในปี พ.ศ. 2171 พระเจ้าอะเนาะเพะลูนถูกลอบปลงพระชนม์และเกิดสงครามแย่งชิงบัลลังก์ขึ้น เจ้าพลศึกซ้ายไชยสงครามทรงคิดนำล้านนากลับมามีเอกราชอีกครั้งโดยประกาศเอกราชจากพม่า หลังจากพระเจ้าตาลูนขึ้นครองบัลลังก์อาณาจักรพม่าในปีถัดมาพม่าบุกตีนครเชียงใหม่อีก พระองค์ก็ถูกจับกุมไปไว้ที่กรุงหงสาวดีในปี พ.ศ. 2175

**อ้างอิง**
หมวดหมู่:เจ้าผู้ครองนครน่าน
หมวดหมู่:พระมหากษัตริย์ล้านนา
สงครามเชชเนียครั้งที่สอง

สงครามเชชเนียครั้งที่สอง (Second Chechen War) หรือในระยะหลังเรียกว่าเป็น สงครามคอเคซัสเหนือ (War in the North Caucasus) เริ่มขึ้นตั้งแต่วันที่ 2 สิงหาคม ค.ศ. 1999 เมื่อกองกำลังอาสาจากแคว้นเชชเนียรุกรานดาเกสถาน ทหารฝ่ายรัฐบาลรัสเซียได้สนับสนุนกำลังทหารในดาเกสถานในการต่อสู้กับกลุ่มกบฏ ในวันที่ 1 ตุลาคม หลังจากเหตุการณ์การวางระเบิดห้องแถวในรัสเซีย ซึ่งรัสเซียกล่าวอ้างว่าเกิดจากการกระทำของกลุ่มแบ่งแยกดินแดนในเชเชน กองทัพรัสเซียจึงบุกเข้าไปในเชชเนีย จากการทัพดังกล่าวสิ้นสุดลงเมื่อรัสเซียสามารถยึดครองสาธารณรัฐเชเชนอิชเคเรีย นับเป็นการสิ้นสุดเอกราชโดยพฤตินัยของดินแดนดังกล่าว ถึงแม้ว่าสงครามดังกล่าวจะคล้ายกับว่าเป็นความขัดแย้งภายในสหพันธรัฐรัสเซีย แต่ก็มีนักรบจากต่างชาติเข้าร่วมรบเป็นจำนวนมาก

**อ้างอิง**

**แหล่งข้อมูลอื่น**
ช
หมวดหมู่:สงครามในคริสต์ศตวรรษที่ 21
หมวดหมู่:สงครามประกาศอิสรภาพ
คิตะกีวชู

คิตะกีวชู (Kitakyūshū-shi) เป็นนครที่ตั้งอยู่ในจังหวัดฟูกูโอกะ มีประชากร 940,978 คน นับเป็นนครใหญ่อันดับสองของจังหวัดฟูกูโอกะและเกาะคีวชูรองจากนครฟูกูโอกะ คิตะกีวชูเป็นหนึ่งใน 20 นครใหญ่ที่รัฐกำหนดของประเทศญี่ปุ่น
คิตะกีวชูถูกจัดตั้งขึ้นในปี ค.ศ 1963 จากการรวมเขตการปกครองเดิมซึ่งมีศูนย์กลางอยู่ที่เมืองโคกูระ โดยชื่อคิตะกีวชูมีความหมายในภาษาญี่ปุ่นว่า "คีวชูเหนือ" ซึ่งเป็นตำแหน่งที่อยู่เหนือสุดของเกาะคีวชู อยู่ตรงข้ามกับนครชิโมโนเซกิของจังหวัดยามางูจิบนเกาะฮนชู โดยมีช่องแคบคัมมงกั้นระหว่างกัน จึงเป็นชุมทางสำคัญของการขนส่งระหว่างเกาะฮนชูกับเกาะคีวชูและมีท่าเรือขนาดใหญ่ จากสำมะโนประชากร ปี 2015 เขตมหานครใหญ่ฟูกูโอกะ-คิตะกีวชูมีประชากร 5,538,142 คน จัดเป็นเขตมหานครที่มีประชากรมากเป็นลำดับ 4 ของประเทศญี่ปุ่น

**ประวัติศาสตร์**

**จังหวัดโคกูระ**
จังหวัดโคกูระเดิมเป็นจังหวัดในปี ค.ศ. 1871 หลังจากมีการยกเลิกระบบแคว้นของญี่ปุ่น โดยมีศาลาว่าการจังหวัดเดิมตั้งอยู่ตรงข้ามศูนย์การค้าริเวอร์วอล์ก หลังจากนั้นในปี ค.ศ 1876 จังหวัดโคกูระได้ถูกยุบรวมเข้ากับจังหวัดฟูกูโอกะ และเมืองโคกูระได้รับการยกฐานะเป็นนครในปี ค.ศ. 1900

**สงครามโลกครั้งที่ 2**
ในวันที่ 16 มิถุนายม ค.ศ. 1944 ยาฮาตะเป็นเป้าหมายของการเริ่มต้นการทิ้งระเบิดของสหรัฐอเมริกา นอกจากนี้โคกูระเป็นเป้าหมายแรกของการทิ้งระเบิดปรมาณูแฟตแมน ในวันที่ 9 สิงหาคม ค.ศ 1945 แต่ได้เกิดหมอกควันหนาแน่นจากการทิ้งระเบิดในบริเวณใกล้เคียงก่อนหน้านี้ รวมถึงการตั้งใจปล่อยควันหรือไอน้ำจากโรงงานถ่านหินและน้ำมันในบริเวณโดยรอบ ทำให้ไม่สามารถทิ้งระเบิดได้ จึงได้มีการเปลี่ยนเป้าหมายไปทิ้งระเบิดที่นางาซากิแทน

**นคร**
นครคิตะกีวชูถูกจัดตั้งขึ้นในวันที่ 10 กุมภาพันธ์ ค.ศ. 1963 จากการควบรวมเขต 5 เขต ได้แก่เขตโมจิ, โคกูระ, โทบาตะ, ยาฮาตะ และวากามัตสึ โดยมีศูนย์กลางอยู่ที่เขตโคกูระ และได้รับการยกฐานะเป็นนครใหญ่ที่รัฐกำหนดในวันที่ 1 เมษายน ค.ศ. 1963 สัญลักษณ์ของนครเป็นรูปดอกไม้ 5 กลีบสื่อถึงเมืองทั้ง 5 เมืองที่รวมตัวกัน และมีตัวอักษรคันจิ (北, คิตะ) อยู่ตรงกลาง

**เขตการปกครอง**
เดิมนากามะมีแผนที่จะเข้าร่วมเป็นเขตที่ 8 ของนครคิตะกีวชูในปี ค.ศ 2005 แต่ได้ถูกยกเลิกแผนไปเมื่อวันที่ 24 ธันวาคม ค.ศ. 2004 โดยคณะกรรมการนครนากามะ

**เมืองพี่น้อง**
คิตะกีวชูเป็นเมืองคู่แฝดกับเมืองต่าง ๆ ภายนอกประเทศญี่ปุ่น- Indonesia สุราบายา, อินโดนีเซีย, ตั้งแต่ ค.ศ. 1992- CHN ต้าเหลียน, มณฑลเหลียวหนิง, จีน- KOR อินชอน, เกาหลีใต้- USA นอร์ฟอล์ก, รัฐเวอร์จิเนีย, สหรัฐอเมริกา- USA ทาโคมา, รัฐวอชิงตัน, สหรัฐอเมริกา- VIE ไฮฟอง, เวียดนาม- PHI ดาเบา, ฟิลิปปินส์- Cambodia พนมเปญ, กัมพูชา- Brazil อิปาตินกา, บราซิล, ตั้งแต่ 24 กรกฎาคม ค.ศ 1978
และมีเมืองคู่แฝด 1 เมืองในประเทศญี่ปุ่น:- JPN มินามิกีวชู, จังหวัดคาโงชิมะ, ญี่ปุ่น

**ดูเพิ่ม**
 โคกูระ- ท่าอากาศยานคิตะกีวชู

**อ้างอิง**

หมวดหมู่:นครในจังหวัดฟูกูโอกะ
หมวดหมู่:นครที่ตั้งขึ้นโดยข้อบัญญัติรัฐบาล
เอี๊ยทิซิม

เอี๊ยทิซิม ตัวละครในนิยายกำลังภายในเรื่องมังกรหยก เป็นน้องร่วมสาบานของก๊วยเซ่าเทียน มีภรรยาชื่อเปาเสียะย้อ และมีลูกด้วยกันชื่อ เอี๊ยคัง และยังมีบุตรบุญธรรมชื่อ มกเนี่ยมชื้อ
หมวดหมู่:ตัวละครในนิยายกำลังภายใน
หมวดหมู่:มังกรหยก
ก๊วยเซาเทียน

ก๊วยเซาเทียน เป็นตัวละครในนิยายกำลังภายในเรื่องมังกรหยก เป็นพี่น้องร่วมสาบานกับเอี๊ยทิซิม ถูกแม่ทัพกิมฆ่าตาย
หมวดหมู่:ตัวละครในนิยายกำลังภายใน
หมวดหมู่:มังกรหยก
แคซ ฮายาชิ

แคซ ฮายาชิ (Kaz Hayashi; เกิด 2 มกราคม ค.ศ. 1973 ที่เซตางายะ โตเกียว) เป็นนักมวยปล้ำอาชีพชาวญี่ปุ่นที่มีท่าทางเด็ด ๆ ที่ใช้ได้ น้ำหนัก 86 กิโลกรัม ส่วนสูง 173 เซนติเมตร

**แชมป์และรางวัลต่างๆ**
All Japan Pro Wrestling
**All Asia Tag Team Championship (1 time) – with The Great Kosuke
**World Junior Heavyweight Championship (2 times)
**World Tag Team Championship (1 time) – with Satoshi Kojima
**AJPW Junior League (2006)
**AJPW Junior Tag League (2011) – with KAI
**AJPW Junior Tag League (2012) – with Shuji Kondo
**World's Strongest Junior Tag League (2002) - with Jimmy Yang
**World's Strongest Tag Determination League (2003) – with Satoshi Kojima
**Giant Baba Six Man Cup (2002) - with Keiji Mutoh & George Hines
**January 3 Korakuen Hall Junior Heavyweight Battle Royal (2004, 2008)
*Gleat
**G-Infinity Championship (1 time, current) – with Cima
*Kaientai Dojo
**Strongest-K Championship (1 time)
*Michinoku Pro Wrestling
**Central American Middleweight Championship (1 time)
*Pro Wrestling Illustrated
**PWI ranked him #55 of the top 500 singles wrestlers in the PWI 500 in 2006
*Pro Wrestling ZERO1-MAX
**NWA International Lightweight Tag Team Championship (1 time) – with Leonardo Spanky
*Tokyo Gurentai
**Tokyo Intercontinental Tag Team Championship (1 time) – with Dick Togo
**Tokyo World Heavyweight Championship (1 time)
*Tokyo Sports
**Technique Award (2010)
*Wrestle-1
**UWA World Trios Championship (3 times) – with Minoru Tanaka and Tajiri (1), Masayuki Kono and Shuji Kondo (1), and Manabu Soya and Shuji Kondo (1)
**Wrestle-1 Tag Team Championship (3 times) – with Shuji Kondo (2) and Kotaro Suzuki (1)
**Tag League Greatest (2014) – with Shuji Kondo
**Wrestle-1 Championship (1 time, final)

**อ้างอิง**

**แหล่งข้อมูลอื่น**
 Wrestle-1 profile date=2013-08-27 - Biography
หมวดหมู่:นักกีฬาจากโตเกียว
หมวดหมู่:นักมวยปล้ำอาชีพชายชาวญี่ปุ่น‎
หมวดหมู่:ผู้ฝึกสอนมวยปล้ำอาชีพ
แม่แบบ:Precision/doc

__NOTOC__
The Template:Precision determines the precision (as a count of decimal digits) for any amount, large or negative, using a fast algorithm. It can also handle a trailing decimal point (such as "15." or "-41.") or trailing zeroes (such as "15.34000" having precision as 5 decimal digits). For fractional input it returns the base ten logarithm of the numerator.

**Examples**

**Known bugs**
 For numbers in scientific notation, the precision is typically returned as too low by 1 decimal place. Example:  → 7.1234E+06 (should be precision as 4 decimal digits, not 3).

**Technical notes**
NOTE A1: This template determines the precision of decimals by counting the length of the numeric string (in a #switch comparing lengths of padded strings), then subtracting integer length, minus the decimal point, and minus 1 if negative. For integers, 1 place is subtracted for each trailing 0 on the integer. For fractions, any prior count is cleared x 0, then returns the base ten logarithm of denominator: (..prior...)*0 + (ln denom / ln 10).
*NOTE D2: The check, for whole integers, compares the amount versus appending "0" at the end: when the amount is a decimal, then the value is unchanged by appending 0 at the end: so 5.23 = 5.230 is true, whereas for whole integers, it would be: 5 = 50 as false, due to values becoming n*10 for integer n. So, for integer n, the check rejects: n = n0 as false; hence n is integer.
*NOTE M3: The magnitude of the integer portion is calculated by logarithm of the floor of absolute value (divided by natural logarithm of 10 to adjust for e=2.71828*), as: ln (floor( abs({-0.050067}) )+0.99 )/ln10 Function floor(x) trims the decimal part, to leave the whole count: 0-9 yield 0, 10-19 as 1, 1000-1999 as 3. The abs(x) avoids floor of negatives, floor(-0.1)= -1, hence using abs(x) ensures -0.1 floors to 0 not -1. Near zero, the +0.99 avoids invalid log of 0, but does not round-up any decimals, already floored as nnn.00. Complexity is 6 operations: floor of abs( {1} ) +0.99 then log10x (lnx ÷ ln10), then floor that logarithm ratio. Decimals -1  0.001, whereas for whole zero, it would be: 0+1 > 01 as false, due to the value being the same. So, for integer 0, the check rejects: 0+1 > 01 as false; hence whole 0 is integer.

**See also**
 Significant figures
การบินไทย เที่ยวบินที่ 261

Thai Airways International Flight 261
การบินไทย เที่ยวบินที่ 261 (TG261) นำผู้โดยสารบินจากกรุงเทพมหานครไปยังจังหวัดสุราษฎร์ธานี เมื่อวันที่ 11 ธันวาคม พ.ศ. 2541 เที่ยวบินนี้บริการด้วยเครื่องบินแอร์บัส เอ 310-200 ทะเบียน HS-TIA
สภาพเหตุการณ์หลังเครื่องบินตก
เที่ยวบิน 261 มีผู้โดยสาร 146 คน ออกจากท่าอากาศยานนานาชาติดอนเมือง เวลา 11:40 ตามเวลามาตรฐาน ตรงสู่จังหวัดสุราษฎร์ธานี โดยใช้เวลาเดินทาง 2 ชั่วโมง เมื่อเครื่องบินเริ่มลดระดับลงสู่ท่าอากาศยานสุราษฎร์ธานี สภาพอากาศมีฝนตกหนักและทัศนวิสัยไม่ดี เนื่องจากพายุดีเปรสชัน "จิล" นักบินพยายามนำเครื่องลงจอดถึง 2 ครั้งแต่ไม่สำเร็จ ในครั้งที่ 3 เครื่องยนต์เกิดชะงัก ทำให้เครื่องบินตกกระแทกพื้น เครื่องเสียหลัก หางเครื่องฟาดหอบังคับการบินบางส่วน เครื่องเสียการทรงตัวพุ่งตกลงไปในป่ายาง ห่างออกไป 2 ไมล์ทางตะวันตกเฉียงใต้ของท่าอากาศยาน มีผู้เสียชีวิต 101 คน และได้รับบาดเจ็บ 45 คน สาเหตุของการตกครั้งนี้ไม่ได้มีการเปิดเผยรายละเอียดสู่สาธารณะมากนัก มีเพียงความพยายามระบุว่าสาเหตุการตกน่าจะมาจากการหลงสภาพการบินในการลงจอดเวลากลางคืนในสภาพอากาศที่มีลมแรง ซึ่งสร้างความคลางแคลงใจต่อสังคมเป็นอย่างมาก 
ในเหตุการณ์ครั้งนั้นมีผู้เสียชีวิตที่มีชื่อเสียง คือ ดร.ธวัช วิชัยดิษฐ เลขาธิการนายกรัฐมนตรี และ สมาชิกสภาผู้แทนราษฎรจังหวัดสุราษฎร์ธานี ณ ขณะนั้น พร้อมด้วยภริยา, นายแพทย์ โกวิท วระพงษ์สิทธิกุล ผู้อำนวยการโรงพยาบาลสมเด็จพระยุพราช ฉวาง และ แพทย์ชนบทดีเด่น ประจำปี 2541, นางศิริรัตน์ ศรีเทพ น้องสาวนายสุเทพ เทือกสุบรรณ และมีผู้รอดชีวิต คือ เจมส์ เรืองศักดิ์ ลอยชูศักดิ์ นักร้องค่ายอาร์เอส
ภายหลังการเกิดอุบัติเหตุครั้งนี้ การบินไทยได้ออกระเบียบห้ามการใช้โทรศัพท์เคลื่อนที่ตลอดเที่ยวบิน

**อ้างอิง**
 กองบรรณาธิการมติชน, 289 ข่าวดัง 3 ทศวรรษหนังสือพิมพ์มติชน, 2549, ISBN 974-323-889-1

**แหล่งข้อมูลอื่น**
  ฐานข้อมูลอุบัติเหตุทางอากาศ - Thai Airways Flight 261
หมวดหมู่:อุบัติเหตุทางการบินในประเทศไทย
หมวดหมู่:อุบัติเหตุที่เกิดขึ้นกับการบินไทย
หมวดหมู่:อุบัติเหตุทางการบินในปี พ.ศ. 2541
หมวดหมู่:อุบัติเหตุของเครื่องบินแอร์บัส เอ310
หมวดหมู่:เหตุการณ์ในจังหวัดสุราษฎร์ธานี
รอมบิโคซิโดเดคาฮีดรอน

รอมบิโคซิโดเดคาฮีดรอน
รอมบิโคซิโดเดคาฮีดรอน (เล็ก) (อังกฤษ: (small) rhombicosidodecahedron, พหูพจน์: -dra) เป็นทรงหลายหน้า (polyhedron) ที่ประกอบด้วยหน้ารูปสามเหลี่ยมด้านเท่า 20 หน้า รูปสี่เหลี่ยมจัตุรัส 30 หน้า และรูปห้าเหลี่ยมด้านเท่า 12 หน้า รวม 62 หน้า โดยหน้ารูปห้าเหลี่ยมทุกหน้าจะล้อมรอบด้วยรูปสามเหลี่ยมและสี่เหลี่ยมสลับกันไป ทรงนี้มี 60 จุดยอด 120 ขอบ และเป็นหนึ่งในทรงตันอาร์คิมิดีส (Archimedean solid)

**พื้นที่ผิวและปริมาตร**
รอมบิโคซิโดเดคาฮีดรอนที่คลี่ออก
พื้นที่ผิว A และปริมาตร V ของรอมบิโคซิโดเดคาฮีดรอน ที่มีความยาวขอบทุกด้านเท่ากับ a คำนวณได้ดังนี้
:

**พิกัดคาร์ทีเซียน**
พิกัดคาร์ทีเซียนของรอมบิโคซิโดเดคาฮีดรอน สามารถกำหนดพิกัดของจุดยอดได้ดังนี้
: (±1, ±1, ±τ3) , (±τ3, ±1, ±1) , (±1, ±τ3, ±1) ,
: (±τ2, ±τ, ±2τ) , (±2τ, ±τ2, ±τ) , (±τ, ±2τ, ±τ2) ,
: (±(2+τ) , 0, ±τ2) , (±τ2, ±(2+τ) , 0) , (0, ±τ2, ±(2+τ))
เมื่อ τ มีค่าเท่ากับ (1+√5)/2 หรืออัตราส่วนทอง

**ดูเพิ่ม**
 ทรงสิบสองหน้า (dodecahedron)- ทรงยี่สิบหน้า (icosahedron)- ทรงสามสิบสองหน้า (icosidodecahedron)- รอมบิคิวบอกทาฮีดรอน (rhombicuboctahedron)- ทรงสามสิบสองหน้าปลายตัด หรือ รอมบิโคซิโดเดคาฮีดรอนใหญ่ (truncated icosidodecahedron หรือ great rhombicosidodecahedron)

**อ้างอิง**
  id=ISBN 0-486-23729-X  (Section 3-9)

**แหล่งข้อมูลอื่น**
  title = Small Rhombicosidodecahedron-  The Uniform Polyhedra-  Virtual Reality Polyhedra The Encyclopedia of Polyhedra
หมวดหมู่:ทรงหลายหน้า
หมวดหมู่:ทรงตันอาร์คิมิดีส
เต็งชุนชิว

เต็งชุนชิว หรือ ติงชุนชิว (丁春秋; Ding Chunqiu) เป็นตัวละครในนิยายกำลังภายในเรื่องแปดเทพอสูรมังกรฟ้า ซึ่งประพันธ์โดยกิมย้ง 

**ประวัติตามท้องเรื่อง**
เต็งชุนชิวเป็นเจ้าสำนักหมู่ดาว มีพลังฝีมือชั่วร้าย เป็นบุคคลที่ชาวยุทธภพต่างเกรงกลัว เดิมเป็นศิษย์ของอู๋หยาจื่อ แต่ทรยศอาจารย์ และทำร้ายศิษย์พี่ ก่อตั้งสำนักหมู่ดาว ซึ่งเป็นสำนักอธรรมขึ้น นิสัยโหดเหี้ยม ไม่ปรานีผู้ใด แม้แต่ศิษย์ที่ยอตนเองไม่ได้ดั่งใจ ก็ฆ่าทิ้งอย่างไม่สะทกสะท้าน ทั้งตัว เสื้อผ้า เส้นผมฉาบด้วยพิษ
ภายนอกดูเหมือนเป็นชายชรา ใบหน้าแดงอิ่มเอิบ ผมขาวทั่วศีรษะ ใต้คางไว้เคราเงิน ลักษณะคล้ายเซียนวิเศษในภาพวาด สาวกในสำนักจึงเรียกว่า ท่านเซียนหมู่ดาว วรยุทธ์ที่ใช้เป็นวิชาชั่วร้าย เช่น วิชาสลายพลัง ฝ่ามือพิษศพเน่าเปื่อย ฯลฯ
ภายหลังเต็งชุนชิวถูกยันต์เป็นตายของซิจุ๊สยบ ต้องหันหน้าเข้าธรรม บำเพ็ญศีลภาวนาที่วัดเส้าหลิน ต่อมาได้ถูกมู่หยงฝูใช้วิชาลมปรานภูติอุดร (北冥神功) สังหาร
หมวดหมู่:ตัวละครในนิยายกำลังภายใน
หมวดหมู่:แปดเทพอสูรมังกรฟ้า
ดาวเคลื่อนดาราคล้อย

ดาวเคลื่อนดาราคล้อย (Qi Men San Cai Dao, 奇门三才刀) เป็นวิทยายุทธในนิยายกำลังภายในของกิมย้ง เรื่องแปดเทพอสูรมังกรฟ้า
ดาวเคลื่อนดาราคล้อยเป็นวิชาประจำตระกูลมู่หยง นับเป็นยอดวิชาคิดค้นโดยมังกรมู่หยง ถ้าคู่ต่อสู้ฝีมือด้อยกว่าตนจะสามารถคืนสนองกลับศัตรูได้ เป็นวิชายืมพลังฟาดพลัง ใช้หลักสี่ตำลึงปาดพันชั่ง เช่น เมื่อถูกผู้ใช้วิชาทวนแทงใส่ ก็จะถูกสะท้อนกลับสู่ผู้แทง แต่หากตระกูลมู่หยงไม่ได้สู้ตัวต่อตัว หรือไม่มีความมั่นใจปลิดชีพศัตรู จะไม่ใช้วิชาดาวเคลื่อนดาราคล้อย ทำให้ไม่มีผู้ใดรู้ฝีมือที่แท้จริงของตระกูลมู่หยง
หมวดหมู่:วิทยายุทธในนิยายกำลังภายใน
หมวดหมู่:แปดเทพอสูรมังกรฟ้า
พรรคประชาธิปไตยก้าวหน้า (ประเทศไทย)

พรรคประชาธิปไตยก้าวหน้า (Progressive Democratic Party, อักษรย่อ ปชก. - PD.) จัดตั้งเมื่อวันที่ 24 มีนาคม พ.ศ. 2548 เดิมมีนางสาวอิสรา ซึ่งต่อมาเปลี่ยนชื่อเป็นพรณารินทร์ ยวงประสิทธิ์ เป็นหัวหน้าพรรค แต่ต่อมาตำแหน่งหัวหน้าพรรคว่างลง นายดาโอะ โตะแปเราะ เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่ 31 ธันวาคม พ.ศ. 2548 มีจำนวน 11,025 คน

**ยุบพรรค**
จากคดียุบพรรค ตุลาการรัฐธรรมนูญวินิจฉัยว่าพรรคประชาธิปไตยก้าวหน้ามีความผิดจริงตามข้อกล่าวหาของอัยการสูงสุด โดยนางสาวอิสรา หรือพรณารินทร์ ยวงประสิทธิ์ หัวหน้าพรรคประชาธิปไตยก้าวหน้าออกหนังสือรับรองอันเป็นเท็จให้แก่นางสาวนิภา จันโพธิ์ นางรัชนู ต่างสี และนายสุวิทย์ อบอุ่น ซึ่งเป็นสมาชิกพรรคติดต่อกันไม่ครบ 90 วัน นำไปเป็นหลักฐานในการสมัครรับเลือกตั้งเป็นสมาชิกสภาผู้แทนราษฎร เป็นการการกระทำอันอาจเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์ทรงเป็นประมุข และเป็นการกระทำที่ขัดต่อกฎหมายหรือศีลธรรมอันดีของประชาชนตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 66 (2) (3) โดยเป็นการกระทำที่ขาดจิตสำนึกที่ดีต่อประชาชน ไม่คำนึงถึงความเสียหายและผลกระทบที่เกิดขึ้นต่อประเทศชาติ
จึงให้ยุบพรรคประชาธิปไตยก้าวหน้าและให้เพิกถอนสิทธิเลือกตั้งของกรรมการบริหารพรรคจำนวน 9 คน ตามประกาศนายทะเบียนพรรคการเมือง ฉบับลงวันที่ 24 มีนาคม 2549 มีกำหนด 5 ปี ตั้งแต่วันมีคำสั่งยุบพรรคตามประกาศ คปค. ฉบับที่ 27 ข้อ 3

**อ้างอิง**
ประชาธิปไตยก้าวหน้า
ประชาธิปไตยก้าวหน้า
ป
พรรคพัฒนาชาติไทย

พรรคพัฒนาชาติไทย (Pattana Chartthai Party, อักษรย่อ พ.ช.ท. - P.C.T.) จัดตั้งเมื่อวันที่ 29 ธันวาคม พ.ศ. 2546 นายบุญทวีศักดิ์ อมรสินธุ์ เป็นหัวหน้าพรรค  นายประพัฒน์ เพชรทอง เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่ 31 ธันวาคม 2548 มีจำนวน 7,568 คน

**ยุบพรรค**
จากคดียุบพรรค ตุลาการรัฐธรรมนูญวินิจฉัยว่าพรรคพัฒนาชาติไทยมีความผิดจริงตามข้อกล่าวหาของอัยการสูงสุด โดยนายบุญทวีศักดิ์ อมรสินธุ์ หัวหน้าพรรค ได้เกี่ยวข้องกับการแก้ไขเปลี่ยนแปลงข้อมูลสมาชิกพรรคและการรับเงินจากพลเอก ธรรมรักษ์ อิศรางกูร ณ อยุธยา กรรมการบริหารพรรคไทยรักไทย การกระทำของนายบุญทวีศักดิ์เป็นการกระทำและมีผลผูกพันพรรคพัฒนาชาติไทย คณะตุลาการรัฐธรรมนูญจึงมีคำสั่งให้ยุบพรรคพัฒนาชาติไทย กับให้เพิกถอนสิทธิเลือกตั้งของกรรมการบริหารพรรคพัฒนาชาติไทย 19 คน มีกำหนด 5 ปี นับแต่วันที่มีคำสั่งให้ยุบพรรคการเมือง

**อ้างอิง**
  รายชื่อพรรคการเมืองที่ยังดำเนินการอยู่ ณ วันที่ 21 มีนาคม 2550 date=2007-06-02 

**ดูเพิ่ม**
 รายชื่อพรรคการเมืองไทย
พัฒนาชาติไทย
พัฒนาชาติไทย
หมวดหมู่:พรรคการเมืองไทยที่ยุบพรรคในปี พ.ศ. 2550
พรรคแผ่นดินไทย (พ.ศ. 2545)

พรรคแผ่นดินไทย (อังกฤษ: Thai Ground Party, อักษรย่อ ผด.ท. - TG.P.) จัดตั้งเมื่อวันที่ 7 เมษายน พ.ศ. 2545 นายบุญบารมีภณ ชิณราช เป็นหัวหน้าพรรค นายศุภกิจ ดุลยเกียรติ เป็นเลขาธิการพรรค สมาชิกพรรคที่แจ้งต่อนายทะเบียนพรรคการเมือง ณ วันที่  31  ธันวาคม 2548 มีจำนวน 29,975 คน

**ยุบพรรค**
จากคดียุบพรรค ตุลาการรัฐธรรมนูญ วินิจฉัยว่า พรรคแผ่นดินไทย มีความผิดจริงตามข้อกล่าวหาของอัยการสูงสุด โดยนายบุญาบารมีภณ ชิณราช หัวหน้าพรรค รู้เห็นยินยอมให้ นางฐัติมา ภาวะลี รับเงินจาก พลเอก ธรรมรักษ์ อิศรางกูร ณ อยุธยา กรรมการบริหารพรรคไทยรักไทย ทั้งยังออกหนังสือ รับรองการเป็นสมาชิกพรรคอันเป็นเท็จ ถือได้ว่าการกระทำของ นายบุญาบารมีภณ เป็นการกระทำและมีผลผูกพันพรรคแผ่นดินไทย คณะตุลาการรัฐธรรมนูญ จึงมีคำวินิจฉัยให้ยุบพรรคแผ่นดินไทย กับให้เพิกถอนสิทธิเลือกตั้งของ กรรมการบริหารพรรคแผ่นดินไทย 3 คน มีกำหนด 5 ปี นับแต่วันที่มีคำวินิจฉัยให้ยุบพรรคการเมือง

**อ้างอิง**

**ดูเพิ่ม**
 รายชื่อพรรคการเมืองไทย
หมวดหมู่:พรรคการเมืองไทยที่ก่อตั้งในปี พ.ศ. 2545
หมวดหมู่:พรรคการเมืองไทยที่ยุบพรรคในปี พ.ศ. 2550
หมวดหมู่:ผู้ให้บริการโทรศัพท์มือถือในประเทศไทย

หมวดหมู่:ธุรกิจการสื่อสารในประเทศไทย
หมวดหมู่:ผู้ให้บริการโทรศัพท์มือถือแบ่งตามประเทศ
แม่แบบ:เหตุการณ์ปัจจุบัน/2550 มิถุนายน 3

*แผ่นดินไหวขนาด 6.4 เวลา 04.34 น.ตามเวลาในประเทศไทย ที่มณฑลยูนนานทางตะวันตกเฉียงใต้ของประเทศจีน ทำให้มีผู้เสียชีวิตอย่างน้อย 2 คน และบาดเจ็บประมาณ 200 คน ในจำนวนนี้มีผู้บาดเจ็บสาหัส 15 คน   (ไทยรัฐ)
*เจ้าหน้าที่หน่วยงานด้านความมั่นคงของสหรัฐอเมริกา สามารถจับกุมตัวกลุ่มผู้ก่อการร้าย 4 คน ที่มีแผนก่อการร้ายวางระเบิดถังน้ำมันเชื้อเพลิงสำรองและท่อส่งน้ำมันที่สนามบินจอห์น เอฟ. เคนเนดี ในนครนิวยอร์ก ประเทศสหรัฐอเมริกา  (ไทยรัฐ)
}
แม่แบบ:เหตุการณ์ปัจจุบัน/2550 มิถุนายน 4

*กลุ่มผู้ชุมนุม ณ มัสยิดกลางปัตตานีกว่า 3,000 คน ซึ่งชุมนุมเป็นวันที่ห้า เริ่มทยอยเดินทางกลับ ภายหลังยอมรับข้อตกลงร่วมจากกับหน่วยงานของรัฐในการแต่งตั้งคณะกรรมการอิสระตรวจสอบข้อเท็จจริง  (กรุงเทพธุรกิจ)
*โจรใต้ถอดหมุดรางรถไฟที่ อ.โคกโพธิ์ จ.ปัตตานี เป็นเหตุให้รถไฟต้นทางสถานีรถไฟยะลา ปลายทาง จ.นครศรีธรรมราช  4 โบกี้ตกราง (คมชัดลึก)
}
แม่แบบ:เหตุการณ์ปัจจุบัน/2550 มิถุนายน 5

* คณะรัฐมนตรีมีมติ ให้พรรคการเมืองสามารถดำเนินกิจกรรมทางการเมืองได้ มีผลตั้งแต่วันที่ 5 มิ.ย. เป็นต้นไป และจะออกพระราชบัญญัติ แก้ไขประกาศ คมช.ฉบับที่ 15 ให้สามารถจดทะเบียนจัดตั้งพรรคการเมืองใหม่ได้  (คมชัดลึก)
}
แม่แบบ:เหตุการณ์ปัจจุบัน/2550 มิถุนายน 6

* ฟุตบอลทีมชาติไทยพ่ายทีมชาติเนเธอร์แลนด์ในนัดอุ่นเครื่อง 1-3 โดยทางเนเธอร์แลนด์ได้ประตูจาก ราฟาเอล ฟาน เดอร์ ฟาร์ท นาทีที่ 3, จอห์นนี่ ไฮติงก้า นาทีที่ 42, และ แยน เฟนเนกอร์ ออฟ เฮสเซลิงค์ นาทีที่ 55, โดยไทยได้หนึ่งประตูคืนจาก ตะวัน ศรีปาน ตีไข่แตกในนาที่ที่ 65 ( สยามกีฬา)
}
แม่แบบ:เหตุการณ์ปัจจุบัน/2550 มิถุนายน 7

* ราชบัณฑิตยสถาน เตรียมจัดทำ "พจนานุกรมคำใหม่ ฉบับราชบัณฑิตยสถาน" เพื่อเก็บคำศัพท์ใหม่ตามกระแสในสังคมปัจจุบัน โดยศึกษาข้อมูลจากวัยรุ่นและประชาชน ตัวอย่างคำศัพท์เช่น เว้นวรรค โค้งสุดท้าย เด็กซิ่ล เด็กแว้นซ์ แฟรนชายส์ ขำกลิ้ง เมาปลิ้น ฯลฯ คาดว่าจะแล้วเสร็จภายในสิ้นปี 2550  (ผู้จัดการ)  (ราชบัณฑิตยสถาน)- นายอานนท์ สนิทวงศ์ ณ อยุธยา ผู้อำนวยการศูนย์เครือข่ายงานวิเคราะห์วิจัยและฝึกอบรมการเปลี่ยนแปลงของโลกแห่งภูมิภาคเอเชียตะวันออกเฉียงใต้ จุฬาลงกรณ์มหาวิทยาลัย กล่าวว่าจากการติดตามข้อมูลของศูนย์อุตุนิยมวิทยาแห่งชาติ สหรัฐอเมริกา เรื่องอุณหภูมิผิวน้ำทะเลในมหาสมุทรแปซิฟิก พบอุณหภูมิเย็นลงเร็วกว่าปกติถึง 4 องศาเซลเซียส ส่งผลให้เกิดปรากฏการณ์ลานิญาที่ทำให้มีฝนมากขึ้น ทั้งที่ก่อนหน้านี้หลายสถาบันคาดว่าปีนี้หลายประเทศรวมทั้งไทยอาจเผชิญภัยแล้งจากเอลนิโญ อาจกล่าวได้ว่าส่วนใหญ่พยากรณ์ผิด การแปรปรวนนี้จะส่งผลต่อพายุที่จะพัดเข้ามาในประเทศแถบเอเชียมากขึ้นเฉลี่ย 10%  (มติชน)
}
แม่แบบ:เหตุการณ์ปัจจุบัน/2550 มิถุนายน 8

* เสกสรรค์ ภู่ประดิษฐ์ หรือฉายา "โฆษกคนยาก" อดีตพิธีกรรายการโลกดนตรีเสียชีวิตแล้วเมื่อเวลาตี 2 วันนี้ (8 มิ.ย.) ด้วยโรคมะเร็งในตับ  (คมชัดลึก)- คณะมนตรียุโรปเผยรายงานระบุว่าโรมาเนียและโปแลนด์เคยมีคุกลับของซีไอเอจริง โดยใช้กักขังและทรมานผู้ต้องหาเป็นผู้ก่อการร้าย ซึ่งประเทศทั้งสองปฏิเสธ นอกจากนี้ยังอ้างแหล่งข่าวซีไอเอสงสัยว่าคุกลับแห่งแรกอาจอยู่ในประเทศไทย  (BBC)  (รายงานคณะมนตรียุโรป)
}
เว้นวรรค

เว้นวรรค เป็นเพลงพิเศษที่อยู่ในอัลบั้ม " ตะวันตกดิน " ซึ่งเป็นอัลบั้มพิเศษของยืนยง โอภากุล หรือ แอ๊ด คาราบาว ซึ่งออกมาในปี พ.ศ. 2549 ช่วงเวลาเดียวกับวิกฤตการณ์การเมืองในประเทศไทย พ.ศ. 2548-2549 ขณะที่พันธมิตรประชาชนเพื่อประชาธิปไตยชุมนุมขับไล่ พ.ต.ท.ทักษิณ ชินวัตร นายกรัฐมนตรี ให้ออกจากตำแหน่ง ที่หน้าทำเนียบรัฐบาล ในเดือนมีนาคม มีศิลปินเพลงเพื่อชีวิตและศิลปิน ดารา นักร้องหลายคนเข้าร่วมด้วย แต่กลับไม่มีคาราบาวหรือ แอ๊ด คาราบาว มาร่วมด้วยแต่อย่างใด แม้แต่ท่าทีหรือความเห็นในกรณีนี้ก็ไม่มีเหมือนอย่างเช่นกรณีทางการเมืองอื่น ๆ ในอดีต จึงมีเสียงถามหากันเกิดขึ้น
เมื่อเสียงถามหา แอ๊ด คาราบาว ดังขึ้นเรื่อย ๆ เจ้าตัวจึงได้ออกเพลงนี้ออกมา โดยบอกว่าเนื้อหาในเพลงก็คือความคิดเห็นของตน ซึ่งมีเนื้อหาให้ "เว้นวรรค" อันเป็นหนึ่งในทางออกในวิกฤตการณ์ช่วงนั้น ที่หลายคน หลายฝ่ายในบ้านเมืองได้เสนอขึ้น หมายถึง ให้ พ.ต.ท.ทักษิณ ชินวัตร ยุติบทบาททางการเมืองของตนเองไประยะหนึ่งก่อน ซึ่งจะได้มีการจัดการแก้ไขช่องโหว่ ช่องว่างที่มีอยู่ อันเป็นเงื่อนไขที่จะทำให้เกิดปัญหาอย่างเช่นที่เป็นอยู่ไม่ให้เกิดขึ้นอีก

**ดูเพิ่ม**
 วิกฤตการณ์การเมืองในประเทศไทย พ.ศ. 2548-2549- การขับไล่ ทักษิณ ชินวัตร ให้ลาออกจากตำแหน่งนายกรัฐมนตรี- ยืนยง โอภากุล- สมภารเซ้งโบสถ์

**แหล่งข้อมูลอื่น**
  ฟังเพลง date=2007-09-28 
หมวดหมู่:เพลงไทยสากล
หมวดหมู่:เพลงในสถานการณ์พิเศษ
หมวดหมู่:คาราบาว
วิชาประจำสำนักสุสานโบราณ

==รายชื่อท่า**
 เท้าในกระโปรง (กุ้งลี่คา) ยายซุนใช้เตะออกตอนที่สู้กับเตียจี้เก่ง (1-260) - ยโสก่อนนอบน้อมตามหลัง (โจ้ยกือเอ๋าเก่ง) ซุนพัวพั่วใช้ท่านี้ซัดขวดใส่นมผึ้งหยกใส่เตียจี้เก่ง (1-269) - ท่วงท่าแหฟ้าตาข่ายดิน (ล้อตี่หมังสี่) เป็นวิชาขั้นเริ่มต้นของสำนักสุสานโบราณ เซียวเหล่งนึ่งใช้สอนเอี้ยก้วย (1-312) - ขว้างลูกแพรเลือกคู่ครอง (เล้าเผากิ้ว) เอี้ยก้วยใช้สบัดเหวี่ยงร่างเตียจี้เก่ง ในตอนที่เตียจี้เก่งมาพบเอี้ยก้วยฝึกวิชากับเซียวเหล่งนึ่ง (1-327 - บักลั้งยิงกลับหลัง (บักลั้งฮวยเซี่ย) เอี้ยก้วยใช้สู้กับเตียจี้เก่ง โดยสืบเท้าไปด้านหน้าเหมือนจะเข้าทำร้ายอี้จี้เพ้งแต่แทงกระบี่ย้อนกลับหลังมาแทงเตียจี้เก่งแทน (1-333) - แหวกหลิวแยกบุปผา (ฮุงฮวยฮุกลิ้ว) เซียวเหล่งนึ่งใช้ท่ากระบี่คล้ายจู่โจมซ้ายแท้จริงมุ่งขวา จี้ใส่ลำคอเอี้ยก้วย (1-336) - ผู้กันสีสันแพรวพราย (กิ่มปิกแซฮวย) อั่งเล่งป้อ ใช้ตอนที่พบกับเอี้ยก้วยครั้งแรก (1-341) - สามนางแอ่นมุ่งพนา (ซาอี้เต้าลิ้ม) ลี้มกโช้วใช้ท่านี้กับเอี้ยก้วย เป็นสามกระบวนท่าที่ใช้ออกตามลำดับก่อนหลัง แต่คล้ายบรรลุถึงโดยพร้อมเพียง (1-353) - นงคราญซัดกระสวย (เง็กนึ่งเต้าซอ) เป็นกระบวนท่าที่เอี้ยก้วยใช้พุ่งร่างดุจเกาทัณฑ์ ลอดผ่านช่องของศิลาตัดมังกรเพื่อกลับไปหาเซียวเหล่งนึ่ง (1-369) - ยโสก่อนนอบน้อมตามหลัง (โจ้ยกือเอ๋าเก่ง) เอี้ยก้วยใช้ตอนสู้กับห้าอัปลักษณ์แดนทิเบต (1-575) - ผลักหน้าต่างชมจันทร์ (ชุยเท็งม่อง้วย) เอี้ยก้วยใช้ต่อสู้กับ ห้าอัปลักษณ์แดนทิเบต โดยใช้ต่อเนื่องจากท่า ยโสก่อนนอบน้อมตามหลัง (1-575) - จันเย็นลอบสาดส่อง (แนง้วยกุงนั้ง) เป็นกระบวนท่าอันร้ายกาจของเพลงกระบี่สุสานโบราณ ลี้ม๊กโช้วใช้ท่านี้สู้กับเทียเอ็ง (3-549)- พญาหงษ์คายมุก กระบี่คู่ประสานใจอันเป็นวิทยายุทธขั้นสูงสุดของสุสานโบราณ ในอดีตลิ้มเฉียวเอ็งคิดค้นกระบวนท่านี้โดยจินตนาการถึงการได้รำกระบี่ร่วมกับคนที่นางรักนั่นคือเฮ้งเต็งเอี้ยง แต่เสียดายที่ทั้งคู่กลับมิอาจได้สมหวังในรัก อาจด้วยทิฐิมานะของสองยอดฝีมือ หรือจะเป็นด้วยสภาพบ้านเมืองวุ่นวายไม่อำนวยก็ตาม สุดท้ายลิ้มเฉียวเอ็งก็ได้แต่ทิ้งร่างไว้เดียวดายในสุสานโบราณ ชีวิตที่เหลืออยู่ของเฮ้งเต็งเอี้ยงจึงมีแต่ความทุกข์ระทมที่ไม่อาจอยู่เคียงคู่กันได้แม้ในวาระสุดท้าย เอี้ยก้วยและเซียวเล้งนึ้งนับว่าเป็นคู่รักที่แท้จริง ยอมสละได้ทุกสิ่งเพื่อคนรักแม้กระทั่งชีวิต พวกเขาจึงเป็นคนแรกที่สามารถใช้เพลงกระบี่นี้สำเร็จ ต่อมาเซียวเล้งนึ้งได้มีโอกาสฝึกวิชาสองมือขัดแย้งจากเฒ่าทารกจิวแป๊ะทง นางจึงสามารถใช้เพลงกระบี่นี้โดยลำพังได้ด้วยการจินตนาการถึงเอี้ยก้วยสุดที่รักของนางนั่นเอง
หมวดหมู่:วิทยายุทธในนิยายกำลังภายใน
ดาวเทียมซินนั่ว 3

ซินนั่ว 3 (Sinosat-3) เป็นดาวเทียมสื่อสาร ของสาธารณรัฐประชาชนจีน ส่งขึ้นวงโคจรเมื่อ 1 มิถุนายน พ.ศ. 2550 จากศูนย์ส่งดาวเทียมซีชัง ใช้จรวดพาหะ "ฉางเจิง 3" 

**อ้างอิง**
  จีนส่งดาวเทียมสื่อสารด้วยความสำเร็จ โดย CRI 
หมวดหมู่:ดาวเทียมสื่อสาร
หมวดหมู่:ภารกิจอวกาศในปี พ.ศ. 2550
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
ซีจุ๊

ซีจุ๊ หรือ ฮือเต็ก เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
ซีจุ๊เป็นบุตรของเจ้าอาวาสวัดเส้าหลินกับเอี้ยบยี่เนี้ย แต่ถูกเซียวเอี้ยงซัว บิดาของเฉียวฟงลักพาตัวไปทิ้งในวัดเส้าหลิน ซิจุ๊จึงคิดว่าตนเองกำพร้า และบวชเป็นบรรพชิตตลอดมา
แต่ซีจุ๊ประสบเหตุพลิกผันให้เข้าพัวพันกับสำนักสราญรมย์ สืบทอดตำแหน่งเจ้าสำนัก และรับพลังฝีมือเจ็ดสิบปีจากอู๋หยาจื่อ ซีจุ๊ได้เข้าไปยุ่งเกี่ยวกับความแค้นระหว่างนางเฒ่าทาริกาเทียนซัวกับลี้ชิวจุ้ย ซึ่งต่อมาทั้งสองได้เสียชีวิตทั้งคู่ ทำให้ซีจุ๊ได้เป็นประมุขวังคฤธรศักดิ์สิทธิ์โดยบังเอิญ
ภายหลังซีจุ๊สาบานเป็นพี่น้องกับต้วนอี้ โดยนับเอาเฉียวฟงรวมไปด้วย ปราบเต็งชุนชิวแก้แค้นให้อาจารย์กับศิษย์พี่ และได้เป็นราชบุตรเขยของซีเซี่ย
หมวดหมู่:ตัวละครในนิยายกำลังภายใน
หมวดหมู่:แปดเทพอสูรมังกรฟ้า
หมวดหมู่:สิ่งก่อสร้างในสมัยกรุงศรีอยุธยา

สิ่งก่อสร้าง ที่สร้างขึ้นในสมัยกรุงศรีอยุธยาเป็นราชธานี (พ.ศ. 1893-พ.ศ. 2310)
หมวดหมู่:อาณาจักรอยุธยา
หมวดหมู่:กรุงศรีอยุธยา
พลังพล คงเสรี

รศ.ดร. พลังพล คงเสรี
รองศาสตราจารย์ พลังพล คงเสรี คณบดี คณะวิทยาศาสตร์ มหาวิทยาลัยมหิดล (1 ธันวาคม 2562-) จบการศึกษาระดับปริญญาเอกจาก มหาวิทยาลัยคอร์แนล สาขาเคมีอินทรีย์และ Protein X-ray Crystallography ศึกษากลไกการทำงานของสารออกฤทธิ์ทางชีวภาพ ออกแบบตัวตรวจวัดทางเคมีที่มีความจำเพาะสูง เพื่อนำไปใช้กับระบบทางชีววิทยา และนำไปสู่การพัฒนาชุดทดสอบต่างๆ สมรสกับ ดร.ประชุมพร (ทุนกุล) คงเสรี มีบุตรชาย 2 คน ได้แก่ ทัช คงเสรี และ        ทยา คงเสรี ทั้งคู่นั้นได้ศึกษาที่โรงเรียนสวนกุหลาบวิทยาลัยเช่นกัน
รองศาสตราจารย์ ดร.พลังพล  คงเสรี  ผู้สำเร็จการศึกษาทุน พสวท. ที่ได้รับคัดเลือกเข้าหอเกียรติยศ พสวท. “DPST Hall of Fame” ประจำปี 2563 ปัจจุบันดำรงตำแหน่ง คณบดีคณะวิทยาศาสตร์ มหาวิทยาลัยมหิดล "In the Faith of Science  จงศรัทธาในวิทยาศาสตร์ สทธา สาธุ วิชชา"

**ประวัติการศึกษา**
ดร.พลังพล คงเสรี จบการศึกษาระดับมัธยมต้นที่โรงเรียนสวนกุหลาบวิทยาลัยในปี พ.ศ. 2528 โดยมีผลการเรียนดีเยี่ยมตลอดการศึกษา จากนั้นสอบได้รับทุนจากโครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี  (พสวท.) จึงย้ายไปเรียนต่อระดับมัธยมปลายที่โรงเรียนสามเสนวิทยาลัยซึ่งเป็น 1 ใน 6 ศูนย์โครงการ พสวท. ในสมัยนั้น}  ระหว่างการศึกษาระดับมัธยม ได้เป็นตัวแทนโรงเรียนร่วมแข่งขันทางวิชาการและได้รับรางวัลชนะเลิศมากมาย
หมวดหมู่:โปเกมอน

หมวดหมู่:แฟรนไชส์การ์ตูนญี่ปุ่น
หมวดหมู่:เกมชุด
หมวดหมู่:บันเทิงคดีเกี่ยวกับสัตว์ประหลาด
หมวดหมู่:หมวดหมู่ตั้งตามชื่อวิดีโอเกม
ฮั่วตู

ฮั่วตู  (p=Huo Du)  เป็นตัวละครในนิยายกำลังภายในเรื่องมังกรหยก ซึ่งแต่งโดยกิมย้ง 
ฮัวตูเป็นตัวร้ายอีกตัวทีมีบทบาทอยู่พอสมควรในเรื่อง ลักษณะของฮั่วตูนั้น มักจะแต่งกายเช่นกงจื้อผู้สูงศักดิ์ ถือพัดไว้เป็นอาวุธ หน้าตาหมดจดแฝงแววเย่อหยิ่งเยือกเย็น มักชอบพูดจาวางตัวโอ้อวด ระดับฝีมือจัดว่าอยู่ในระดับแนวหน้า เพราะเป็นศิษย์ของราชครูจักรทอง 
มีนิสัยเจ้าเล่ห์ คดโกง เย่อหยิ่งถือดี เป็นที่น่าสังเกตอีกอย่างว่า ตัวละครตัวนี้ของกิมย้งนั้น มักจะเปิดตัวออกมาอย่างยิ่งใหญ่ถือดี แต่มักจะจบลงด้วยความล้มเหลวเป็นที่สะใจต่อผู้อ่านอยู่บ่อย ๆ นับเป็นอีกตัวละครที่สร้างสีสันให้กับเรื่องอยู่ไม่น้อย 
ครั้งแรกที่ฮั่วตูปรากฏตัวนั้นคือเมื่อตอนบุกขึ้นไปถล่มสำนักช้วนจินก่า ในขณะที่พบก๊วยเจ๋ง ยังไม่ทราบถึงพลังฝีมือได้กล่าวด้วยความหยิงยโสว่า "ขอเพียงท่านรับมือเราได้สามสิบกระบวนท่า เราจะอภัยจมูกโคพรตเฒ่าเหล่านี้เป็นอย่างไร" หารู้ไม่ ก๊วยเจ๊งใช้เพียงแค่กระบวนท่าเดียว ก็สยบได้ เมื่อทราบถึงความแตกต่างของวิชาผีมือจึงได้ล่าถอยกลับไป 
เมื่อครั้งงานชุมนุมชาวยุทธ ฮั่วตูก็มาพร้อมกับศิษย์พี่และอาจารย์ ทำการประลองด้วยความเย่อหยิ่งถือดี แต่สุดท้ายก็พ่ายแพ้ให้กับหนุ่มน้อยเอี้ยก้วย เป็นที่น่าอับอาย ล้มเหลวกลับไปอีกครั้ง 
ต่อมาได้มีโอกาสติดตามอาจารย์ และเหล่ายอดฝีมือของทัพมองโกล บุกขึ้นสำนักชวนจินก่า ครานั้นราชครูกิมลุ้นได้ประทะกับเอี้ยก้วยและประสบความพ่ายแพ้ ด้วยนิสัยเนรคุณของฮั่วตู จึงหนีเอาตัวรอดไปคนเดียว นับเป็นการตัดขาดจากอาจารย์ และศิษย์พี่ โดยสิ้น 
ครั้งสุดท้ายที่งานคัดเลือกประมุขพรรคกระยาจก ฮั่วตูได้วางแผนแฝงตัวอยู่ในพรรคกระยาจกนานปี เมื่อสบโอกาสได้วางกลอุบายหาวิธีขึ้นเป็นประมุข แต่ก็ถูกเอี้ยก้วยล่วงรู้เสียก่อน แผนถูกทำลาย โฉมหน้าแท้จริงถูกเปิดเผย เป็นอีกครั้งที่ล้มเหลว
หมวดหมู่:มังกรหยก
หมวดหมู่:ตัวละครในนิยายกำลังภายใน